text: Royalt besøg i Legoland
  19 marts 2010 kl. 08.05
  Når Legoland mandag d. 29. marts afslører deres nyeste forlystelse, kommer en helt særlig familie på besøg.
  Legolands kommende åbning har lokket royale gæster til. Der er tale om Prins Joachim og Prinsesse Marie, der tager Prins Nicolai og Prins Felix med for at lege i forlystelsesparken.
  Det kongelige selskab skal på eventyr i Legolands nye forlystelse, Templet, hvor de bevæbnet med lyspistoler skal løse hemmelige gåder og mysterier for at åbne en port i et gammelt ægyptisk tempel.
  Dette markerer indvielsen af den nye forlystelse, der efterfølgende vil være åben for offentligheden.
  Legoland åbner lørdag d. 27. marts kl. 10, men det er altså først fra mandag, at forlystelsen Templet kan prøves af.
  